Obec Tŕnie 
Obec vznikla približne v 2.polovici 14. storočia, prvá zmienka je z roku 1393.  Súčasťou obce sú osady Budička,  Kašova Lehôtka, a Hrabiny. Nachádza sa v Kremnických vrchoch v rozlohe 1228 ha.  Nadmorská výška 516 m.n.m. umožňuje strážiť ostatné obce, mesto Zvolen a Sliač, ktoré sú z Tŕnia ako na dlani. Obec Tŕnie je jednou z obcí mikroregiónu Adela. 
Zaujímavosti v Tŕni: 

Jaskyňa vo Farskom jarku , ktorá v začiatkoch osídlenia chotára poskytovala prístrešie tunajším obyvateľom. Pre jej ťažkú prístupnosť ju nebolo možné dôkladne preskúmať.

Kostol sv. Martina – Gotický kostol  postavený v gotickom slohu a zasvätený sv. Martinovi.
Drevená zvonica – Ľudové staviteľstvo v Kašovej Lehôtke, je umiestnená v strede osady na malom námestí. Vstup je na severnej strane od bočnej miestnej komunikácie. Steny zvonice sú drevené.  

Drevená zvonica – Hrabiny  kultúrna pamiatka umiestnená uprostred zelene. Je to drevený osemuholník postavený na ôsmich štvrť oblúkových podperách. Stabilitu udržujú štyri hranaté podpory. Bez rebríka je nedostupná. V interiéry je zvon.  

Park: nachádza sa v strede obce, kde môžete tráviť voľný čas s deťmi  formou hier a športových aktivít. 
Obec Tŕnie organizuje v spolupráci s Kultúrno – športovou komisiou mnoho akcií ako: Športový turnaj v šípkach a stolnom tenise, Vatru, Detský karneval, Rozprávkový les, Futbalový zápas ženatí – slobodní,   Martinskú zabíjačku, Vianočný punč. 
Možnosti v obci: TURISTIKA, CYKLOTURISTIKA, JAZDENIE, DETSKÉ IHRISKO, KOSTOL, POTRAVINY, OBČERSTVENIE, ĽUDOVÉ REMESLÁ, MATERSKÁ ŠKOLA, POŠTA, CENTRUM PRE DETI A RODINY
